Борис Младенов-Young
Истински случай

chitanka.info

Баща и син живели във вражда.

Веднъж след по-разпалена кавга,

синът ударил стареца с кривак —

едва не го убил, счупил му крак.

Бащата залинял, накрай умрял —

отнесъл в гроба болка и печал.

Синът му нямал син — в онези дни

за дядовия срам да отмъсти.

Не го наказал и законът строг,

но има висш съдник, о, има Бог!

Когато той достигнал възрастта

на своя неовъзмезден баща,

през зимен ден, като по божи знак,

се хлъзнал на леда и… счупил крак!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.